Башҡорттарҙың солоҡсолоҡ менән шөғөлләнеүе хаҡында мәғлүмәт тәүге тапҡыр 1627 йылда төҙөлгән «Ҙур һыҙмаға китап йәки Рәсәй дәүләтенең боронғо картаһы»(Санк-Петербург, 1838, 2-се баҫма) тигән китапта килтерелә. Рус географы, тарихсыһы һәм этнографы П.xa0И.xa0Рычковтың «Бал ҡорттарын аҫрау тураһында» һәм «Ирекле иҡтисади йәмғиәт хеҙмәттәре» тигән мәҡәләләрендә башҡорт умартасылығы һүрәтләнә. Рус ғалимы И.xa0И.xa0Лепехин 18 быуатта башҡорттар тураһындағы яҙмаларында ҡайһы бер башҡорт ғаиләләре 500-ҙән 1000-гә тиклем солоҡ тота һәм уларҙан бал, балауыҙ алыуы хаҡында мәғлүмәттәр килтергән. Фәҡирҙәр байҙарға ялланған һәм бер кеше ике йөҙләгән солоҡ ҡараған. Ләкин башҡорттарҙың күп өлөшө эшселәр ялламайса, умартасылыҡ хужалығында бөтә ғаилә ағзалары менән үҙҙәре эшләгәндәр.